סוטה פרק רביעי ארוסה

סוטה כג,ב

משנה:

ארוסה (שקינא לה ארוס) ושומרת יבם (שקינא לה יבם) לא שותות (דמעטינהו קרא) ולא נוטלות כתובה (שהיא גרמה לאסור עצמה עליו, שנסתרה אחר קינוי, דמקינוי ואיסור לא אימעיט, כדמפרש בגמרא; ואפילו לית לן דרב המנונא (לעיל יח,ב) דשומרת יבם שזינתה מותרת ליבמה - נהי דמותרת מיהו לא בעי למינסב אשה זונה, והיא הפסידה כתובתה), שנאמר [במדבר ה,כט: זאת תורת הקנאת] אשר תשטה אשה תחת אישה [ונטמאה] - פרט לארוסה ושומרת יבם ('תחת אישה' - ביושבת תחתיו הכתוב מדבר).

אלמנה לכהן גדול, גרושה וחלוצה לכהן הדיוט, ממזרת

(סוטה כד,א)

[המשך המשנה]

ונתינה (מן הגבעונים) לישראל (ואסורין לבא בישראל כדאמרינן ביבמות (עח,ב): דוד גזר עליהן), ובת ישראל לממזר ולנתין - לא שותות (דלא נאמרה פרשה אלא בראויה לקיימה; והכי תניא בספרי [במדבר, פסקא ז]: '*כי תשטה אשתו* [במדבר ה,יב] *- בראויה לאישות הכתוב מדבר, פרט לאלמנה לכהן גדול* וכו') ולא נוטלות כתובה (ואף על גב דשאר אלמנה לכהן גדול לא קנסוה רבנן כתובה, כדאמרינן בכתובות בפרק 'אלמנה נזונית' (ק,ב), זו אין לה: דסתירתה גרמה לה ליאסר עליו, ואפילו היא ראויה לו; הלכך לאו בת כתובה היא, דלא עדיפא מכשרה).

ואלו לא שותות ולא נוטלות כתובה:

האומרת "טמאה אני", ושבאו לה עדים שהיא טמאה, והאומרת "איני שותה";

אמר בעלה "איני משקָהּ", ושבעלה בא עליה בדרך (שהוא גרם לה שלא תשתה) - נוטלות כתובה ולא שותות.

מתו בעליהן (של כל סוטות הנסתרות וראויות לשתות) עד שלא שתו (ולא הספיקו להשקותן): בית שמאי אומרים: נוטלות כתובה ולא שותות (דבעינן והביא האיש את אשתו וגו'), ובית הלל אומרים: או שותות או לא נוטלות כתובתן (כלומר: מתוך שלא שותות - לא נוטלות כתובה; ובגמרא מפרש פלוגתייהו).

מעוברת חבירו ומניקת חבירו (שמת והניחה מעוברת ומניקה, או שגירשה והיא מעוברת או מניקה ואסרוה חכמים לינשא עד שיהא הולד בן שתי שנים, שכך זמן יניקתו, והלך זה ונשאה וקינא לה) - לא שותות (שהרי אינה ראויה לו לקיימה) ולא נוטלות כתובה, דברי רבי טרפון;

וחכמים אומרים: יכול הוא להפרישה (עד כ"ד חדש) ולהחזירה לאחר זמן (הלכך 'ראויה לאישות' קרינא ביה).

איילונית (דוכרניתא דלא ילדה, שממעי אמה נבראת כך, ואין לה סימני אשה: לא דדים ולא שערות וקולה עבה) וזקינה, ושאינה ראויה לילד (ששתת כוס עוקרין, ואסורות לקיימה למי שאין לו בנים, שהרי נצטוו ישראל על פריה ורביה) - לא נוטלות כתובה ולא שותות.

רבי אלעזר אומר: יכול הוא לישא אשה אחרת ולפרות ולרבות הימנה.

ושאר כל הנשים או שותות או לא נוטלות כתובה.

אשת כהן שותה ומותרת לבעלה (אם נמצאת נקיה); (ובגמרא פריך: פשיטא!?)

אשת סריס (כגון שנסתרס לאחר שנשאה, דקדמה שכיבת בעל לבועל) שותה; (ובגמרא פריך פשיטא!?)

על ידי כל עריות מקנין (אם קינא לה מאביה ומאחיה ומאחד מכל העריות שבתורה ונסתרה - הוי קינויו קנוי, ונאסרת עליו ושותה; ובגמרא פריך פשיטא!?) חוץ מן הקטן (דכתיב 'ושכב איש אותה' [במדבר ה,יג]) וממי שאינו איש (ובגמרא מפרש לה).

ואלו שבית דין מקנין להן (אם רואין אותם מתנהגות בפריצות): מי שנתחרש בעלה, או נשתטה, או שהיה חבוש בבית האסורין; לא להשקותה אמרו (הם לא ישקוה, דבעינן והביא האיש את אשתו (במדבר ה,טו), ובעלה נמי לא ישקנה בקינוי זה לכשירצה, דבעינן וקינא [את אשתו] (במדבר ה,יד)... והביא [האיש את אשתו] (במדבר ה,טו)) אלא לפוסלה מכתובתה.

רבי יוסי אומר: אף להשקותה: לכשיצא בעלה מבית האסורין ישקנה (ורבי יוסי לא בעי וקינא... והביא).

גמרא:

מישתא הוא דלא שתייא - הא קנוי מקני לה (ליאסר עליו - מדקתני 'לא נוטלות כתובה')! מנא הני מילי?

דתנו רבנן: '(במדבר ה,יב) *דבר אל בני ישראל ואמרת* [אלהם: איש איש כי תשטה אשתו ומעלה בו מעל] *- לרבות ארוסה ושומרת יבם לקינוי* (ולא גרס 'איש איש', דלדרשא אחרינא דרשינן ליה לקמן (כז,א), אלא ריבויא מ'ואמרת אליהם'; והכי נמי אמר לקמן בפירקין: 'ואמרת' - רבויא הוא).

ומתניתין מני?

רבי יונתן היא, דתניא: '*תחת אישך* [במדבר ה,יט,כ: והשביע אתה הכהן ואמר אל האשה: אם לא שכב איש אתך ואם לא שטית טמאה תחת אישך - הנקי ממי המרים המאררים האלה. (פסוק כ) ואת כי שטית תחת אישך וכי נטמאת, ויתן איש בך את שכבתו מבלעדי אישך] *- פרט לארוסה;*

*יכול שאני מוציא אף שומרת יבם* (דממשמעות קרא משמע לן ארוסה למעוטי, דלא קרינן בה 'תחת אישך' אבל שומרת יבם קרינן בה 'תחת אישך', כדמפרש לקמיה, דלא מיחסרא מסירה לחופה)*?*

*תלמוד לומר 'איש איש' - דברי רבי יאשיה;*

*רבי יונתן אומר: 'תחת אישך' - פרט לשומרת יבם;*

*אוציא שומרת יבם ולא אוציא את ארוסה?*

*תלמוד לומר '*[במדבר ה,כט: זֹאת תּוֹרַת הַקְּנָאֹת] *אֲשֶׁר תִּשְׂטֶה אִשָּׁה תַּחַת אִישָׁהּ* [וְנִטְמָאָה]*' - פרט לארוסה* (ורבי יונתן משמע ליה מיעוטא קמא לשומרת יבם, אבל ארוסה קרינא בה אישות, אי לאו דהדר מעטיה קרא אחרינא - כדמפרש לקמן - משום דהוא קידשה, ואינה באה לו מכח קדושי אחרים, ועוד שנסקלת על ידו - מה שאין כן בשומרת יבם).

מר (רבי יונתן) אלימא ליה ארוסה (חשיבה ליה ארוסה אשה גמורה טפי משומרת יבם) דקידושי דידיה (שעל ידי קידושי עצמו באה לו) וסוקלין על ידו (אם זינתה נסקלת בשבילו); ומר (תנא קמא) אלימא ליה שומרת יבם דלא מיחסרא מסירה לחופה (דנקנית ליבם בביאה גרידתא, ואפילו בזנות, להיות כאשתו לכל דבר, כדתנן ביבמות (דף נג:) ומייתינן לה לקמן בפירקא).

ורבי יונתן - האי 'איש איש' מאי עביד ליה?

מיבעי ליה לרבות אשת חרש ואשת שוטה ואשת

(סוטה כד,ב)

שעמום (לקוי בתמהון לב שבית דין מקנין להן; וברייתא היא בשילהי פירקין).

ורבי יאשיה - האי 'תחת אישהּ' (בתראה האמור בסוף הפרשה זאת תורת הקנאות וגו') - מאי עביד ליה?

מיבעי ליה להקיש איש לאשה ואשה לאיש (ברייתא היא בשילהי פרקין, והתם מפרש למאי הלכתא); אלא טעמא דכתיבי הני קראי (דממעטי ארוסה) - הא לאו הכי הוה אמינא ארוסה שתיא.

והא כי אתא רבי אחא בר חנינא - מדרומא אתא - ואייתי מתניתא בידיה: '[במדבר ה,כ: ואת כי שטית תחת אישך וכי נטמאת ויתן איש בך את שכבתו] מבלעדי אישך (משמע שבעלה נתן בה את שכבתו קודם לסתירה זו) *- משקדמה שכיבת בעל לבועל ולא שקדמה שכיבת בועל לבעל*' [וממילא ארוסה אינה שותה, שהרי אם אמנם זינתה – הרי הבועל קדם לבעלה]!?

אמר רמי בר חמא: משכחת לה (דאיצטריך למעוטי ארוסה מקרא אחרינא ולא ממעטא מהתם) כגון שבא עליה ארוס בבית אביה (בזנות), דכוותה גבי שומרת יבם: כגון שבא עליה יבם בבית חמיה (לאחר שמת אחיו).

הא – 'שומרת יבם' קרית לה (דקאמרת דלא תשתה)? אשתו מעלייתא היא (בביאת זנות), דהאמר רב (ביבמות ט,א; נח,א): קנה לכל (דתנן [יבמות פ"ו מ"א]: '*הבא על יבמתו בין בשוגג בין במזיד*' - דהיינו בזנות – '*קנה*'; ואמר רב: 'קנה' דקתני מתניתין - קנה לכל: אם כהן הוא - מאכילה בתרומה, ויורשה, ומיטמא לה, ומשקה, ופוטרה בגט בלא חליצה)!

(הא דאתא קרא למעוטי) כשמואל, דאמר 'לא קנה אלא לדברים האמורים בפרשה' (בפרשת יבמה: לקום על שם אחיו בנחלתו, ולפוטרה בגט; דהא דקני לה יבם בביאה כל דהו – מ'יבמה יבא עליה' [דברים כה,ה] נפקא לן, דלא כתיב 'יבמה יקחנה לו לאשה' אלא 'יבא עליה ולקחה לו לאשה' [שם], ואשמעינן דביאתו עליה הן הן ליקוחי האישות שלו; הלכך למידי דאיתמר בהך פרשתא - רבינהו קרא נישואין הללו, אבל למידי אחרינא - לאו נישואין נינהו; ומה אמור בפרשה? - פטור חליצה על ידי יבום, ו'יקום על שם אחיו' [דברים כה,ו]: שיורש את נכסי אחִיו, ואין אחָיו חולקין עמו).

אי הכי - לימא רב, דאמר (קנה לכל) - כרבי יאשיה (דאמר שומרת יבם שותה ואוקימנא בבא עליה), ושמואל דאמר כרבי יונתן!?

אמר לך רב: אנא דאמרי אפילו לרבי יונתן: מדאיצטריך קרא למעוטה - מכלל דאשתו מעלייתא היא (וכל שכן כרבי יאשיה;והא דאיצטריך לרבי יאשיה לרבויי מ'איש איש' – לאו דוקא, אלא אסמכתא בעלמא, ועיקר קרא לאשת חרש ושוטה),

(סוטה כה,א)

ושמואל אמר: אנא דאמרי אפילו לרבי יאשיה (דאמר שותה): מדאיצטריך קרא לרבוייה (לרבויי לשתיה) - מכלל (שמע מינה) דלאו אשתו היא כלל (ליורשה וליטמא לה ולהאכילה תרומה; וכל שכן לרבי יונתן, דאמר אינה שותה משום דלאו אשתו היא; והא דאיצטריך למעוטי - אסמכתא בעלמא היא, ולאו דקרא להכי אתא, אלא להקיש אשה לאיש כדשני לעיל).

איבעיא להו: עוברת על דת (עוברת על דת יהודית: שאינה צנועה: יוצאה וראשה פרועה וטווה בשוק ומדברת עם כל אדם, דאמר בכתובות בפרק 'המדיר' (כתובות פ"ז מ"ו, דף עב,א) דיוצאה שלא בכתובה) צריכה התראה להפסידה כתובתה (שמא תחזור, ואם תחזור לא תפסיד כתובתה) או אינה צריכה (התראה דבלאו התראה מפסדא)?: מי אמרינן כיון דעוברת על דת היא לא בעיא התראה? או דלמא תיבעי התראה, דאי הדרה בה תיהדר בה?

תא שמע: '*ארוסה ושומרת יבם לא שותות ולא נוטלות כתובה*': מישתא הוא דלא שתיא, הא קנויי מקני לה; למאי (כיון דלא שתיא קינוי למאי אהני)? לאו להפסידה כתובתה (ואי לאו דקני - לא מפסדא; אלמא צריכה התראה, וזו עוברת על דת היא: שנסתרה עם אנשים)?

אמר אביי: לא! לאוסרה עליו.

רב פפא אמר: להשקותה כשהיא נשואה (ואם תסתר לאחר נישואין - שותה על ידי קינוי של אירוסין; שאינו יכול להשקותה כשהיא ארוסה, דבעינן 'תחת אישה' [במדבר ה,כט), כדתניא: '*אין מקנין לארוסה להשקותה כשהיא ארוסה, אבל מקנין לארוסה להשקותה כשהיא נשואה*'.

אמר רבא: תא שמע: '*אלמנה לכהן גדול, גרושה וחלוצה לכהן הדיוט, ממזרת ונתינה לישראל, בת ישראל לממזר ולנתין - לא שותות ולא נוטלות כתובה*': מישתא הוא דלא שתיא, הא קנויי מקני להו; ולמאי?: אי לאוסרן עליו - הא אסירן וקיימן! אלא לאו - להפסידן כתובתן!

אמר רב יהודה מדיסקרתא: לא! לאוסרה לבועל כבעל (קינוי לא מהני אלא לאוסרה על בועלה אם ימות זה או יגרשנה, ולא שתת), דתנן (לקמן בפרק 'כשם שהמים בודקין' (פ"ה מ"א, דףכז,ב)): '*כשם שאסורה לבעל כך אסורה לבועל*'.

אמר רבי חנינא מסורא: תא שמע [סוטה פ"ד מ"ה]: '*ואלו שבית דין מקנין להן: מי שנתחרש בעלה או נשתטה או שהיה חבוש בבית האסורין ולא להשקותה אמרו אלא לפוסלה מכתובתה*' (מכלל דאי לא אתרו בה - לא מפסדא); שמע מינה בעי התראה!

שמע מינה.

וכולהו מאי טעמא לא אמרי מהא?

דלמא שאני התם (הא דבעי התראה): דלית לה אימתא דבעל כלל (ואי לאו דאתרו בה בי דינא - לא הוה לן למקנסה, דכיון דלית לה אימתא - אין תימה בדבר אם עוברת על דת, ואין זה פריצותא יתירתא; אבל מי שבעלה אצלה ואינה יראה ממנו ועוברת על דת - פריצותא יתירתא אית בה, ואיכא למימר דבלאו התראה נמי מפסדא כתובתה).

איבעיא להו: עוברת על דת ורצה בעל לקיימה - מקיימה או אינו מקיימה?: מי אמרינן בקפידא דבעל תלא רחמנא (דכתיב וקנא את אשתו), והא לא קפיד, או דלמא כיון דקפיד קפיד (כלומר: כיון דאורחיה דבעל למיקפד בהכי - על כרחיה דהאי נמי הויא קפידא לגביה)?

תא שמע: '*ואלו שבית דין מקנין להן: מי שנתחרש בעלה או נשתטה או שהיה חבוש בבית האסורין*', ואי אמרת רצה בעל לקיימה מקיימה - עבדי בית דין מידי דדלמא לא ניחא ליה לבעל (והיאך אנו נעשים שלוחים לו בדבר שהוא חוב לו, שאינו חפץ בו, וקיימא לן (כתובות יא,א) דאין חבין לאדם שלא בפניו)?

סתמא דמילתא כיון דעוברת על דת היא - מינח ניחא ליה.

איבעיא להו: בעל שמחל על קינויו (והשתא סלקא דעתא דקבעי בין שמחל קודם סתירה בין שמחל לאחר הסתירה; ואם תימצי לומר עוברת על דת שרצה לקיימה – מקיימה, הני מילי בלא קינוי, אבל היכא דאיכא קינוי וסתירה ורצה למחול, מהו?) - קינויו מחול או אינו מחול (מי עקר קינוי ושריא ליה, או לאו)? מי אמרינן בקינוי דבעל תלא רחמנא, ובעל הא מחיל ליה לקינויו? או דלמא כיון דקני ליה מעיקרא - לא מצי מחיל ליה?

תא שמע: '*ואלו שבית דין מקנין להן: מי שנתחרש בעלה, או נשתטה, או שהיה חבוש בבית האסורין*', ואי אמרת בעל שמחל על קינויו קינויו מחול - עבדינן מידי דאתי בעל מחיל ליה (ואיכא זילותא דבי דינא)?

סתמא דמלתא אדם מסכים על דעת בית דין (וסמכינן אסתם דעתיה דאינשי ומקנינן לה; ואי אתי ומחיל מחיל).

תא שמע: '*ומוסרין לו שני תלמידי חכמים שמא יבא עליה בדרך*', ואי אמרת בעל שמחל על קינויו קינויו מחול - לחליה לקינויה ולבעול!?

מאי שנא 'תלמידי חכמים' (תירוצא הוא, והכי קאמר: לעולם מחיל, ודיקא ליה ממתניתין: מאי שנא דבעינן תלמידי חכמים)? דגמירי: דאי בעי למיבעל - אמרי ליה 'אחליה לקינוייך ובעלה' (משום דגמירי דאסורה ליה בדלא מחיל קינוי, ואי אתי למיבעל אמרין ליה "אחלי לקינויך").

תא שמע, דאמר רבי יאשיה: '*שלשה דברים סח לי זעירא* (שהיה) *מאנשי ירושלים: בעל שמחל על קינויו - קינויו מחול, וזקן ממרא* (שהמרה על בית דין של לשכת הגזית; ומיתתו בחנק) *שרצו בית דין למחול לו - מוחלין לו, ובן סורר ומורה שרצו אביו ואמו למחול לו - מוחלין לו; וכשבאתי אצל חבירי שבדרום, על שנים הודו לי ועל זקן ממרא לא הודו לי, שלא ירבו מחלוקת בישראל*' שמע מינה בעל שמחל על קינויו קינויו מחול!

שמע מינה.

פליגי בה רב אחא ורבינא: חד אמר קודם סתירה מחול, לאחר סתירה אינו מחול, וחד אמר לאחר סתירה נמי מחול; ומסתברא כמאן דאמר אינו מחול.

ממאי?

מדקא מהדרי רבנן לרבי יוסי, דתניא: '*רבי יוסי אומר: בעלה נאמן עליה מקל וחומר: ומה נדה שהיא בכרת בעלה נאמן עליה, סוטה - שהיא בלאו* ('אחרי אשר הוטמאה' [דברים כד,ד] לרבות סוטה שנסתרה [בפרק קמא דיבמות (יא,ב)]) *- לא כל שכן!? אמרו לו: לא! אם אמרת בנדה - שכן יש לה היתר - תאמר בסוטה שאין לה היתר?*' ואי אמרת לאחר סתירה מחול לה - משכחת לה דיש לה היתר, דאי בעי מחיל ליה - לקינויה ובעיל! אלא שמע מינה: לאחר סתירה אינו מחול!

שמע מינה.

מתו בעליהן עד שלא שתו, בית שמאי [אומרים: נוטלות כתובה ולא שותות, ובית הלל אומרים: או שותות או לא נוטלות בתובתן]:

במאי קמיפלגי (איזה טעם נותנין לדבריהם)?

בית שמאי סברי: שטר העומד לגבות כגבוי דמי (מי שיש לו שטר חוב על חבירו [כגון כתובה] ושיעבד לו בו נכסיו - מוחזק בעל השטר בנכסים יותר מן הלוה, והלכך - כיון דנכסי ברשותיה קיימי - הוו להו יורשי הבעל תובעין, והמוציא מחבירו עליו הראיה, ועליהן להביא ראיה שזינתה בסתירה זו ואבדה כתובתה)

(סוטה כה,ב)

ובית הלל סברי: שטר העומד לגבות לאו כגבוי דמי (והויא לה: היא תובעת מספק, דדלמא זנאי, הלכך אינהו ודאי והיא ספק, ואין ספק מוציא מידי ודאי, ועליה להביא ראיה שלא זינתה).

מעוברת חבירו [ומניקת חבירו לא שותות ולא נוטלות כתובה, דברי רבי טרפון, וחכמים אומרים: יכול הוא להפרישה ולהחזירה לאחר זמן; איילונית וזקינה, ושאינה ראויה לילד - לא נוטלות כתובה ולא שותות; רבי אלעזר אומר: יכול הוא לישא אשה אחרת ולפרות ולרבות הימנה. ושאר כל הנשים או שותות או לא נוטלות כתובה]:

אמר רב נחמן אמר רבה בר אבוה: מחלוקת (דפליג רבי אלעזר ואמר יכול לישא אחרת כו') בעקרה וזקינה (דליכא למימר אינה שותה, אלא טעמא משום דלא חזיא לקיימה עלה פליג רבי אלעזר, ואמר: ראויה לקיימה היא, דיכול לישא אשה אחרת), אבל איילונית (נהי נמי דראויה לקיימה - מיהו לא שתיא מהאי טעמא: דראויה להריון בעינן; ועקרה על ידי מכה וזקינה - מינא דבת הריון היא קודם לכן, אבל איילונית מבטן אמה לקויה היא ולא חזיא) - דברי הכל לא שותה ולא נוטלת כתובתה, שנאמר [במדבר ה,כח: ואם לא נטמאה האשה וטהרה הוא] ונקתה ונזרעה זרע - מי שדרכה להזריע, יצאה זו שאין דרכה להזריע

מיתיבי: '*1. המקנא לארוסתו ולשומרת יבם שלו: אם עד שלא כנסה נסתרה - לא שותה ולא נוטלת כתובתה* [תוספתא סוטה פ"ה ה"א [ליברמן]]*;*

(סוטה כו,א)

*2. מעוברת חבירו ומינקת חבירו לא שותות* (דכתיב 'תחת אישה') *ולא נוטלות כתובה - דברי רבי מאיר, שהיה רבי מאיר אומר: לא ישא אדם מעוברת חבירו ומינקת חבירו, ואם נשא - יוציא ולא יחזיר עולמית* (קנסא קנסוהו רבנן)*; וחכמים אומרים: יוציא, וכשיגיע זמנו לכנוס* (לאחר כ"ד חדש ללידת הולד) *– יכנוס;*

*3. והרובא* (בחור כמו הילד (בראשית כא,יד) = רביא) *שנשא עקרה וזקינה ואין לו אשה ובנים מעיקרא - לא שותה ולא נוטלת כתובה; רבי אלעזר אומר: יכול הוא לישא אחרת ולפרות ולרבות הימנה* [תוספתא סוטה פ"ה ה"ה [ליברמן]]*;*

*אבל המקנא לארוסתו ולשומרת יבם שלו, ומשכנסה נסתרה - או שותה או לא נוטלת כתובה* [תוספתא סוטה פ"ה ה"א [ליברמן]]*;*

*4. מעוברת ומינקת* (שהיתה אשתו מעוברת וקינא לה) *עצמו - או שותה* (ולא אמרינן לא ליקטליה לולד) *או לא נוטלת כתובתה* [תוספתא סוטה פ"ה ה"ג [ליברמן]]*.*

*5. הרובא שנשא עקרה וזקינה, ויש לו אשה ובנים - או שותה או לא נוטלת כתובה* [תוספתא סוטה פ"ה ה"ב [ליברמן]]*.*

*6. אשת ממזר לממזר ואשת נתין לנתין ואשת גר ועבד משוחרר* (כלומר אשה הראויה לממזר וניסת לממזר וקינא לה ונסתרה) *ואיילונית או שותה או לא נוטלת כתובה* [תוספתא סוטה פ"ה ה"ד [ליברמן]](ולקמן פריך: פשיטא!?).'

קתני מיהא 'איילונית' - תיובתיה דרב נחמן!

אמר לך רב נחמן: תנאי היא, ואנא דאמרי כי האי תנא, דתניא[דומה לתוספתא סוטה פ"ה ה"ד [ליברמן]]: '*רבי שמעון בן אלעזר אומר: איילונית לא שותה ולא נוטלת כתובה, שנאמר* (במדבר ה,כח: ואם לא נטמאה האשה וטהרה הוא] *ונקתה ונזרעה זרע - מי שדרכה להזריע יצאתה זו שאין דרכה להזריע*' (דאית ליה עקרה וזקנה שותות, מדלא נקט אלא 'איילונית'; ונסיב תלמודא מ'ונקתה ונזרעה זרע', ולא משום דאינה ראויה לקיימה - אלמא כרבי אלעזר סבירא ליה דיכול לישא אחרת ולפרות ולרבות, ואפילו הכי - איילונית לא).

ורבנן - האי 'ונקתה ונזרעה זרע' - מאי עבדי ליה?

מיבעי להו לכדתניא: 'ונקתה ונזרעה [זרע] *- שאם היתה עקרה נפקדת - דברי רבי עקיבא. אמר לו רבי ישמעאל: אם כן יסתרו כל העקרות ויפקדו, וזו* (כל אשה צנועה עקרה) *הואיל ולא נסתרה הפסידה!? אם כן מה תלמוד לומר 'ונקתה ונזרעה זרע'? - שאם היתה יולדת בצער - יולדת בריוח, נקבות - יולדת זכרים, קצרים - יולדת ארוכים, שחורים יולדת לבנים*'.

אשת ממזר לממזר:

פשיטא?

מהו דתימא אפושי פסולין לא ליפוש (לא נעשה שלום ביניהם: הלואי לא יפרה ולא ירבה הואיל וכל דורותיו ממזרין) - קא משמע לן.

אשת גר ועבד משוחרר ואיילונית:

פשיטא!?

מהו דתימא (במדבר ה,יב) דבר אל בני ישראל [**ואמרת** אלהם: איש איש כי תשטה אשתו, ומעלה בו מעל] ולא גרים - קא משמע לן.

ואימא הכי נמי?

'ואמרת' - רבויא הוא.

אשת כהן שותה:

פשיטא!?

מהו דתימא [במדבר ה,יג: ושכב איש אתה שכבת זרע ונעלם מעיני אישה ונסתרה והיא נטמאה; ועד אין בה] והיא לא נתפשה – אסורה, הא נתפשה – מותרת; וזו, הואיל ונתפשה – אסורה, אימא לא תשתה? (כלומר: מהו דתימא פרשת סוטה על כרחך באשת ישראל קיימא, מדכתיב 'והיא' - מיעוטא משמע: זו היא דכי לא נתפשה אסורה, הא נתפשה [מותרת], ועלה קאי קרא דבתריה: ועבר עליו רוח וגו' דהיכא דמספקא לן בהך אם נטמאה ואם לא נטמאה שותה, אבל אשת כהן - דליתה בכלל והיא לא נתפשה - ליתה נמי בכלל השקאה)? -קא משמע לן.

ומותרת לבעלה:

פשיטא!?

אמר רב הונא: במתנוונה (לאחר ששתתה; איצטריך לאשמועינן דמותרת לבעלה, דלא תימא זונה היא שהרי בדקוה המים).

מתנוונה? הא (ודאי) בדקוה מיא (וזונה היא, אלא שתלה לה זכות, ואמאי מותרת לבעלה)?!

במתנוונה דרך אברים (שאינה מתנוונה במעים ובירכים, אלא ראשה ושאר אבריה כבידים עליה): מהו דתימא 'הא זנויי זנאי (לאו זכות תלה לה, דאם כן הוה לה להתנוונה דרך בדיקת המים), והא דלא בדקוה מיא כי אורחיה - משום דבאונס זנאי (אלא באונס זינתה לפיכך מתנוונה שלא כדרכה)', ולגבי כהן אסירא (ולכהן מיהא תיתסר) - קא משמע לן.

אשת סריס שותה:

פשיטא!?

מהו דתימא [במדבר ה,כ: ואת כי שטית תחת אישך וכי נטמאת; ויתן איש בך את שכבתו] מבלעדי אישך' אמר רחמנא (משמע דאישה בר הכי הוא), והאי לאו בר הכי הוא - קא משמע לן (דלמיקדם שכיבת בעל לבועל הוא דאתא, וסריס בר שכיבה הוא ואף על גב דלאו בר זריעה הוא; ובסריס חמה קאמר, דמותר לקיימה, ולא בסריס אדם שאסור לקיימה משום 'לא יבא פצוע דכא' (דברים כג,ב)).

על ידי כל עריות מקנין:

פשיטא!?

(סוטה כו,ב)

מהו דתימא: 'נטמאה' 'נטמאה' שני פעמים (אמורים בפרשה (במדבר ה), ודרשינן ליה לקמן (כז,ב)): אחד לבעל ואחד לבועל: היכא דקא מיתסרא (אבועל) בהא זנות (בהא סתירה משתעי קרא דנוהג בה דין סוטה), אבל הא - הואיל ואסורה וקיימא - אימא לא? קא משמע לן (דכי אתא קרא - לגופיה אתא: דהיכא דאינו קרוב לה נאסר עליה על ידי קינוי זה, ולאו למעוטי קרובים אתא).

[ע"י כל עריות מקנין] חוץ מן הקטן [וממי שאינו איש]:

'איש' [במדבר ה,יג: ושכב] איש [אותה שכבת זרע ונעלם מעיני אישה ונסתרה והיא נטמאה ועד אין בה והוא לא נתפשה] אמר רחמנא, ולא קטן;

'*ושאינו איש*' - למעוטי מאי?

אילימא למעוטי שחוף (שבשרו נשחף וכלה ויבש, ואין בו כח; ובתורת כהנים בקללות שנינו דוגמתו: יש לך אדם שהוא חולה ומוטל במטה אבל בשרו שמור עליו - תלמוד לומר 'את השחפת' [ויקרא כו,טז], מלמד שבשרו נשחף) - והאמר שמואל 'שחוף - מקנין על ידו ופוסל בתרומה'!

'*מקנין על ידו*' (כמו 'והוינן בה מקנין על ידו') – פשיטא!?

מהו דתימא (שם) 'ושכב איש אותה שכבת זרע' אמר רחמנא, והא לאו בר הכי הוא - קא משמע לן;

'*ופוסל בתרומה*' (אם הוא אחד מן הפסולים המחללין את האשה, כגון עובד כוכבים, עבד, חלל, נתין וממזר, דקיימא לן בקדושין וביבמות דפסולין האשה בביאתן – מ'ובת כהן כי תהיה לאיש זר' [ויקרא כב,יב] - כיון שנבעלה למי שזר אצלה פסלה) – פשיטא!?

מהו דתימא [ויקרא כא,טו: [ו]לא יחלל זרעו [בעמיו, כי אני ה' מקדשו] (מדלא כתיב 'לא יחל' - דרשינן שני חילולין: אחד לה ואחד לזרעה) אמר רחמנא: דאית ליה זרע – ליחלל (מחלל את האשה בביאתו), דלית ליה זרע לא ליחלל? - קא משמע לן (שמואל – דפוסל; שמעינן ליה מהא דאמר מקנין על ידי שחוף);

ואלא למעוטי עובד כוכבים? והאמר רב המנונא: 'עובד כוכבים מקנין על ידו ופוסל בתרומה'!?

'מקנין על ידו' – פשיטא!?

מהו דתימא 'נטמאה' 'נטמאה' שתי פעמים: אחד לבעל ואחד לבועל: היכא דקמיתסרא בהא זנות, אבל הא הואיל ואסורה וקיימא - אימא לא? - קמשמע לן.

'ופוסל בתרומה' - פשיטא!?

מהו דתימא (ויקרא כב,יב) ובת כהן כי תהיה לאיש זר [הוא בתרומת הקדשים לא תאכל] (ומיניה נפקא לן דפסולין פסלי לאשה בביאתן; ומדאפקיה בלשון 'הויה' נדרוש: 'דאית ליה הויה') אמר רחמנא: דבר הויה – אין, דלאו בר הויה – לא (מי שקידושין תופסין בה - כגון ממזר נתין וחלל – פסלי, אבל עובד כוכבים ועבד, הרי הן כבהמה, וכיון דלית להו 'הויה' - לא נפסלו. עובד כוכבים אין לו קידושין בישראל, דכתיב (ויקרא כ) 'איש אשר ינאף את אשת רעהו' [ויקרא כ,י], ותניא בסנהדרין (נב,ב): פרט לאשת אחרים, אלמא לית להו אישות; עבד - 'עם החמור' כתיב בהו - עם הדומה לחמור)? קמשמע לן דפסיל, מדרבי יוחנן, דאמר רבי יוחנן משום רבי ישמעאל: '*מנין לעובד כוכבים ועבד שבאו על הכהנת ועל הלוייה ועל בת ישראל שפסלוה? - שנאמר* (ויקרא כב,יג) *ובת כהן כי תהיה אלמנה וגרושה* [וזרע אין לה ושבה אל בית אביה כנעוריה: מלחם אביה תאכל; וכל זר לא יאכל בו]*: מי שיש לו אלמנות וגירושין בה* (הוא - דכי אין לה זרע ממנו - ושבה אל בית אביה... מלחם אביה תאכל [ויקרא כב,יג], דלא פסלה בביאתו; יצא עובד כוכבים ועבד שאין לו אלמנות וגירושין בה - שלא תפסו לו בה קידושין, וכשמת אין שם אלמנות עליה; וביבמות פריך 'אימא לקולא - דמי שיש לו אלמנות וגירושין - הוא דכי אית לה זרע לא תיכול, אבל עובד כוכבים ועבד - אפילו אית לה זרע מיניה – תיכול? והתם משני לה ב'הבא על יבמתו'; ומיהו שמעינן [ליה מהא] דמקנין על ידי עובד כוכבים)*, יצאו עובד כוכבים ועבד שאין לו אלמנות וגירושין בה*';

ואלא ('מי שאינו איש' דמתניתין) למעוטי מאי?

אמר רב פפא: למעוטי בהמה, דאין זנות בבהמה (אינה נעשית זונה בבעילת בהמה, ואינה נאסרת על בעלה).

אמר ליה רבא מפרזקיא לרב אשי: מנא הא מילתא דאמור רבנן: אין זנות בבהמה?

דכתיב (דברים כג,יט) לא תביא אתנן זונה (נתן טלה באתננה) ומחיר כלב (החליף כלב בטלה) [בית ה' אלקיך לכל נדר, כי תועבת ה' אלקיך גם שניהם], ותניא: '*אתנן כלב* (שאם אדם אומר לזונה "היליך טלה והבעלי לכלבי") *ומחיר זונה מותרין, שנאמר 'גם שניהם' - שנים ולא ארבעה'* (היתה לו שפחה זונה, והחליפה בְטָלה; ומדקאמר '*אתנן כלב מותר*' - מכלל דלאו 'זנות' הוא, דאי זנות הוא - הוה חייל עלה שם אתנן).

ואלא 'שכבת זרע' [במדבר ה,יג: ושכב איש אתה שכבת זרע ונעלם מעיני אישה ונסתרה והיא נטמאה; ועד אין בה והוא לא נתפשה] למה לי (כיון דאמרת מקנין על ידי שחוף)?

מיבעי ליה לכדתניא: '*שכבת זרע - פרט לדבר אחר*'.

מאי '*דבר אחר*'?

אמר רב ששת: פרט לְשֶקִינֵא לה שלא כדרכה ("אל תסתרי עמו להבעל שלא כדרכה").

אמר ליה רבא: שלא כדרכה – '[ויקרא יח,כב: ואת זכר לא תשכב] משכבי אשה [תועבה הִוא]' כתיב (הוקשו שני משכבותיה לכל דברים, וכיון דנאסרת עליו - אמאי לא הוי קינוי)!?

אלא אמר רבא: פרט לשקינא לה דרך אברים.

אמר ליה אביי: פריצותא בעלמא היא (שוכב עמה בקירוב בשר), ופריצותא מי אסר רחמנא (אשה על בעלה בהכי? וכיון דלא מתסרא עליה בהכי - פשיטא דלאו קינוי הוא)?

אלא אמר אביי: פרט לשקינא לה בנשיקה (משיק השמש באותו מקום).

הניחא למאן דאמר: העראה זו הכנסת עטרה, אבל נשיקה ולא כלום היא - היינו דאתי קרא למעוטי נשיקה (דלא תימא העראה היא), אלא למאן דאמר דאמר (ביבמות (נה,ב)) העראה (האמורה בתורה שהיא כגמר ביאה בכל העריות, כדכתיב (ויקרא כ,יח) 'את מקורה הערה'; 'את שארו הערה' (ויקרא כ,יט)) זו נשיקה - מאי איכא למימר (היכי מצית למימר דאתא קרא למעוטה? הלא כגמר ביאה היא לכל דבר חוץ משפחה חרופה)?

לעולם לשקינא לה דרך אברים; ומהו דתימא בקפידא דבעל תליא רחמנא (דכתיב 'וקינא', ובעל - הא חזינן ליה דקפיד, שהרי קינא לה על כך), ובעל הא קא קפיד - קמשמע לן.

אמר שמואל: ישא אדם

(סוטה כז,א)

דומה (דומה: נטענת ונדברת בפי כל על ניאופיה; 'דומה' - לשון קלסה ודיבור, כדאמרינן בנדה (סו,א): 'דומת עירך עלתה ביך', וההוא - לאו חשד הוא אלא דיבור יתר שהיו נדברים בה על חביבותה של בעלה; ואף קלסה - לשון דיבור יתר הוא, לפיכך הוא נהפך ללשון שבח וללשון גנאי, כדאמר (שמקלסין אותו)) ואל ישא בת דומה, שזו באה מטיפה כשרה וזו באה מטיפה פסולה (שמא מעובד כוכבים או ממזר).

ורבי יוחנן אמר: ישא אדם בת דומה, ואל ישא דומה - שזו (הבת) עומדת בחזקת כשרות (ומותרת לבעלה; ולטיפה פסולה לא חיישינן, דרוב בעילות אחר הבעל [כדלהלן], ומבעלה נתעברה) וזו אינה עומדת בחזקת כשרות (שמזנה תחתיו ונאסרת עליו והוא אינו רואה ואינו מגרשה, ובא עליה באיסור).

מיתיבי: 'נושא אדם דומה'?!

אמר רבא: ותסברא 'נושא' – לכתחלה? (הא ודאי מקלקלה ליה!)

אלא (על כרחך משבשתא היא ובעית לתרוצה ולמתני): 'אם נשא' (אם נשא אדם דומה - מותר; וכיון דבעית לתרוצה - אלמא תנא לאו דוקא, ולא מותבינן מינה, דאיכא למימר 'בהא נמי טעה'): תני נמי 'בת דומה' (ואנן נמי כי אמרינן 'ישא אדם זו ולא ישא זו' - לאו לכתחילה אם ימצא אחרת, אבל מי שאינו מוצא אלא שתים אלו - ישא זו ואל ישא זו).

והלכתא: ישא אדם בת דומה ואל ישא דומה, דתני רב תחליפא בר מערבא קמיה דרבי אבהו: אשה מזנה - בניה כשרין: רוב בעילות אחר הבעל (הלכך: בת דומה, כיון דכשרה היא - טוב לו שישאנה שתהא תחתיו בחזקת היתר, **ואל ישא דומה**, שמקלקלתו לשמש עמה משנאסרה לו).

בעי רב עמרם: היתה פרוצה ביותר (דאיכא למיחש דרוב בעילותיה משל אחרים) מהו (שיהו בניה כשרים)?

אליבא דמאן דאמר 'אין אשה מתעברת אלא סמוך לווסתה' (לפני ווסת נדותה יום אחד) - לא תיבעי לך, דלא ידע בה ולא מנטר לה (דלא ידע הבעל את ווסת נדתה - דלנטרה אותו היום מלזנות שלא תתעבר בזנות); כי תיבעי לך אליבא דמאן דאמר 'אין אשה מתעברת אלא סמוך לטבילתה (לאחר שטבלה ביום טבילתה או ליום מחר)' (פלוגתא במסכת נדה (לא,ב)), מאי? כיון דידע בה נטורי מנטר לה? או דלמא כיון דפרוצה ביותר (לא מצי מינטר לה שנשמטת מאצלו פתאום) – לא?

תיקו.

ואלו שבית דין [מקנין להם: מי שנתחרש בעלה, או נשתטה, או שהיה חבוש בבית האסורין; לא להשקותה אמרו אלא לפוסלה מכתובתה]:

תנו רבנן: '*'איש', מה תלמוד לומר 'איש איש'* [במדבר ה,יב) דבר אל בני ישראל ואמרת אלהם: איש איש כי תשטה אשתו ומעלה בו מעל]*? - לרבות אשת חרש ואשת שוטה ואשת שעמום ושהלך בעלה למדינת הים ושהיה חבוש בבית האסורין, שבית דין מקנין להן לפוסלן מכתובתן;*

*יכול אף להשקותן?*

*תלמוד לומר*  (במדבר ה,טו) *והביא האיש את אשתו* [אל הכהן והביא את קרבנה עליה עשירת האיפה קמח שערים לא יצק עליו שמן ולא יתן עליו לבנה כי מנחת קנאת הוא מנחת זכרון מזכרת עון]

*רבי יוסי אומר: אף להשקותה, ולכשיצא בעלה מבית האסורין ישקנה*'.

במאי קא מיפלגי?

רבנן סברי בעינן 'וקינא והביא' (המקנא לה ישקנה; ואי קשיא בקינוי נמי הא כתיב 'את אשתו' [במדבר ה,יד: ועבר עליו רוח קנאה וקנא את אשתו והוא נטמאה או עבר עליו רוח קנאה וקנא את אשתו והיא לא נטמאה], דמשמע דבעלה מקנא לה ולא אחר - הא מתרבי מ'איש איש'), ורבי יוסי סבר: לא בעינן וקינא והביא.

תנו רבנן: '[במדבר ה,כט: זאת תורת הקנאת] *אשר תשטה אשה תחת אישה* [ונטמאה] (קרא יתירא הוא, לדרשה, בסוף הפרשה) *- להקיש איש לאשה ואשה לאיש*'; - (כדמפרש ואזיל:) למאי הלכתא?

אמר רב ששת: כשם שאם הוא סומא לא היה משקה, דכתיב [במדבר ה,יג: ושכב איש אתה שכבת זרע] ונעלם מעיני אישה [ועד אין בה והוא לא נתפשה] - כך היא, אם היתה סומא - לא היתה שותה.

רב אשי אמר (מר מפרש היקישא דאיש לאשה, ומר מפרש היקישא דאשה לאיש, ולא פליגי): כשם שחיגרת וגידמת לא היתה שותה, דכתיב

(סוטה כז,ב)

(במדבר ה,יח) והעמיד (ולא חגרת) הכהן את האשה לפני ה' [ופרע את ראש האשה] ונתן על כפיה (ולא גידמת קטועת ידים) [את מנחת הזכרון מנחת קנאת הוא; וביד הכהן יהיו מי המרים המאררים] - כך הוא, אם היה חיגר או גידם - לא היה משקה.

מר בר רב אשי אמר: כשם שאילמת לא היתה שותה, דכתיב [במדבר ה,כב) ובאו המים המאררים האלה במעיך לצבות בטן ולנפל ירך] ואמרה האשה "אמן אמן" - כך הוא, אם היה אילם - לא היה משקה.

הדרן עלך ארוסה